open-index/open-wikipedia-markdown huggingface dataset:
Auzibide

**Auzibidea**, **epaiketa politikoa,** *impeachment* edo **kargugabetzea** zuzenbide anglosaxoiaren figura da, goi kargodun publiko bat auzipetzea ahalbidetzen duena. Legebiltzarrak onartu behar du auzipetze hori eta gero akusatuaren epaiaz arduratu. Zigortzeak kargugabetzea eta antzeko lanetarako gaitasunik gabe uztea dakar. Askotan, legebiltzarrak ezin du pertsona bat gartzelera bidali, beraz, epaiketa ez-politikoa gerta daiteke ere.

Besteak beste Bill Clinton (1999), Andrew Johnson (1868) eta Donald Trump (2019 eta 2021), Ameriketako Estatu Batuetako lehendakariak beraien kargutik kentzeko prozesua pairatu zuten. Haietako inor ez zuten kargugabetu. Andrew Johnson boto bat gehiago behar izango zuen kargugabetzeko. Donald Trump, bozketa gertatzean, Etxe Zuritik kanpo zegoen, baina senatoreek berriz presidente izan ez dadin bozkatu zuten.

Hego Korean, 2024an, Yoon Suk-yeol presidenteak gerra-legea aldarrikatu eta gero, Hego Koreako Legebiltzarrak epaitu zuen, eta ekainerako hauteskunde berriak adostu ziren.

Epaiketa hauek sistema presidentzialetan besterik ez dira existitzen, presidentearen konfidantza hauteskudeetatik baitator, eta ez legebiltzar batengatik. Sistema parlamentarioetan, ohi, "zentsura mozioa" erabil daiteke, Espainian eta erkidegoetan bezala. Frantzian, adibidez, lehen ministroa zentsura-mozio batez ken daiteke, baina presidenteak epaiketa bat behar du. Zentsura-mozioak ez bezala, epaiketak krimen edo bidegabekeri bat gertatu izana behar du.

## Ikus, gainera 
* Donald Trump
* Zentsura mozio

## Kanpo estekak
Lactobacillus acidophilus

**Lactobacillus acidophilus** Lactobacillus generoko bakterioa da, gure mikrobiotaren partaidea dena. Bakterio laktikoen taldean sailkatzen da, hots, glukosa hartzitzen du azido laktikoa sortuz. Hartzidura laktiko horrek garrantzi handia du zenbait industria-prozesutan, jogurtgintzan eta gaztagintzan, adibidez (Lactobacillus acidophilus da jogurtgintzan erabiltzen den bakterioetako bat).

Bakterio honek glukosaren hartzidura homolaktikoa egiten du. Hartzidura mota honetan, azido laktikoa da sortzen den produktu nagusia .

Bakterio Gram positiboa da eta bazilo itxura du. Anaerobio fakultatiboa, ez da mugikorra. pH azidoak jasateko gai da (4-5) eta 45º C-tan hazten da hobekien. Katalasa eta oxidasa (-), ez du esporarik sortzen.

## Mikrobiotaren partaidea 
Lactobacillus acidophilus giza gorputzaren mikrobio saprofitoa da, gure mikrobiotaren partaidea onuragarria. Digestio-aparatuan eta baginan, batez ere, dago.

* Digestio-aparatuan L. acidophilus ahoan eta hesteetan dago. Heste-floraren partaidea da, eta B6 eta K bitaminen sintesian parte hartzen du 

* Baginan L. acidophilusek ingurugiro azidoa sortzen du, bere metabolismoaren ondorioz, mikrobio patogeno askoren hazkuntza inhibitzen duena . Beraz, bagina babesten du. Pubertaroa baino lehen eta menopausiaren ondoren, estrogeno gutxi dago eta bagina alkalinoa da (estrogenoek baginaren pH jaisten dute). Ondorioz, Lactobacillus gutxi daude. Ugalkortasunaldian, aldiz, Lactobacillus ugari daude bertan, eta horrek bagina babesten du beste mikrobio patogenoen aurrean .

## Onurak eta erabilera probiotiko moduan 
Lactobacillus acidophilus probiotiko batzuetan dago (jogurtean, batik bat) eta hainbat osasun onurak eragiten ditu:

* Helicobacter pyloriren hazkuntza inhibitzen du (bakterio hori patogenoa da eta ultzera peptikoak sortzen ditu) 

* Heste-floraren bakterio proteolitikoek sortzen dituzten toxinak ezabatzen ditu

* L. acidophilusen andui batzuek Enterococcus faecalis, Salmonella eta Staphylococcus aureus bakterio kaltegarrien hazkuntza, besteak beste, inhibitzen dute, bakteriozinak eta azido organikoak ekoizten dituztelako .

* Saguengan egindako saio batzuek agerian jarri dute Lactobacillus acidophilusaren NCFM anduiak koloneko minbiziaren aurkako ezaugarriak dituela 

* Era berean, laktosarekiko intolerantziaren sintomak ere gutxitzen ditu , eta gluzido horren digestioa errazten du sindrome hori duten gaixoengan

* NCFM anduiak umeen beherakoak prebenitzen ditu

* L. acidophilus, beste bakterio batzuekin batera, ultzeradun kolitisaren aurkako probiotikoetan erabili da 

Onura horiek guztiak kontuan hartuta, ez da harritzekoa bakterio hori erabilia izatea probiotiko natural askotan (jogurt, kefirra, gaztak...) zein artifizialetan (piluletan)

## Erreferentziak 
## Kanpo estekak
Uhal

thumb|Larruzko uhalak
**Uhala** larruzko edo, modernoki, ehun artifizialez egindako xingola, zerrenda edo banda mehea da, tenkatzeko, eusteko, inguratzeko, etabarrerako balio duena. Itxura askoko uhalak daude, asmo desberdin askotarako. Uhal mota askok ez dute izen espezifikorik eta izen generikoagatik, uhalagatik, izendatzen dira; adibidez, bizkar-zorro bateko edo zorro bateko uhalak. Baita animalien maneiurako uhalak. Zalgurdien uhalak edo zaldiketarako uhalak, esate baterako.

## Kanpo estekak
McOnak

**McOnak** 2011 urtean Lekeition sorturiko folk-rock zeltiar taldea da. Dagoeneko lau diska kaleratu ditu.

## Taldea 
2011n sortu zen proiektu hau Joseba, Kemen, Pello, Ander eta Kimetzekin. 2012ko ekainean "McEta" diska argitaratu ostean kontzertu ugari eman zituzten eta 2013ko udazkenean bira amaitzean kantu berriak grabatzera sartu ziren.

*Gaua* estudioan grabatu eta *Higain* estudioan Haritz Harreguyk nahasi zuen. "Piraten Matxinada" abenduan kaleratu zuten. Hirugarren diska 2015 urtekoa da, "Galarrena". Hirugarren diska honetan hasierako taldekoak ziren Pello eta Kimetz ez zeuden jada. 2018. urtean diska berria atera zuten, *Gure Naufragioak*, eta taldean aldaketa gehiago izan ziren. Pandemiaren ondoren disko berriarekin itzuli ziren, *Bitakora*.

## Partaideak 
* Martzel - bateria
* Koldo - baxua, koruak
* Kemen - gitarra elektrikoa, koruak
* Migel - banjoa, koruak
* Irati - biolina, koruak
* Beñat - trikitixa, akordeoia
* Joseba - gitarra akustikoa, ahotsa

## Diskografia 
* *McEta* (2012, autoekoizpena)
* *Piraten matxinada* (2013, Mauka)
* *Galarrena* (2015, Mauka)
* *Gure Naufragioak* (2018, Mauka)
* *Bitakora* (2021, Mauka)

## Kolaborazioak 
* *Mauka Vol. 1* (2015, Mauka)

## Erreferentziak 
## Kanpo estekak
W3m

**W3m** nabigatzaile web bat da, testuan oinarritutakoa.

Lynxen itxura handia dauka eta taulak, markoak, SSL konexioak, atzeko planoaren kolorea, nahiz eta irudientzako laguntza ematen duen. Oro har, fidelitate maila gorenenarekin egiten ditu orrialdeak. Halaber emacs (emacsw3) barruan erabiltzeko aukera ematen du.

web orriak terminal-leiho (xterm, rxvt edo antzeko zerbait) baten bitartez araka ditzakezu. Bestalde, HTML tresna gisa erabil dezakezu estandarraei atxikituta egoteagatik.

## Kanpo estekak 
* Web gunea
Ondarroako gaztetxea

**Ondarroako gaztetxea** 1988 an herriko gazteen behar izanak asetzeko sortutako espazio autogestionatua da. Herriko hainbat eragileren bultzadaz 1987an sortutako kanpaña eta eskarien ondorioz udalarekin adostu eta gazte asanbladak ezarritako estatutuak onartu ondoren zaldunbiden kokatutko fabrika zahar bat izan zen. Estatutuak, H.B (Herri Batasuna) eta A.P (Alianza Popular) en aldeko botoekin eta EAJ (eusko alderdi jeltzalea) ren abstentzioarekin onartu zirela nabarmendu izan dute gazte asanbladako kideek.

Gaztetxea herriko hainbat eragile eta talderen topaleku eta lan egiteko tokia izan zen, horren adibide dira: Ondarroako talde antimilitarista, herriko irrati librea, okupazio taldea, sozioekonomian murgildutako taldeak, herriko musikariak eta beste hainbat talderen prezentzia urte horietan. 1998.an ertzaintzarekin izandako hainbat gorabera eta gero gaztetxea miatu zuten eta gaztetxearen egoera txarra aitzakitzat jarrita gaztetxea denboraldi baten itxi egin zuten Aitor Maruri alkatearen aginduz. Azkenean 2000. urtean errepide berria gaztetxea zegoen tokitik pasa behar zelako gaztetxea behin betiko itxi eta bota zuten.

Gaur egun, 2003.urtea ezkeroztik Udalak Astilleroan eraikitako lokal bat utzi zuen gazte asanbladaren eskuetan, "*gaztetxe berria*" deritzona. Orain ere gaztetxeak, lehen baino maila txikiagoan bada ere gazteen beharizanak asetze ahalegintzen da ekintza kulturalak gehien bat burutuz: kontzertuak, antzerkiak, hitzaldiak, festak, herriko taldeen bilerak besteak beste, gaztetxea gazte guztien topaleku aske eta autogestionatua izatea duelarik helburu.

## Kanpo estekak
The Big Country

***The Big Country*** (euskaraz *Herrialde Handia*) 1958ko William Wyler alemaniar-estatubatuar zinema zuzendariak zuzendutako western film bat da. Donald Hamilton idazlearen *Ambush at Blanco Canyon* (*Segada Blanco Canyonen*) eleberrian oinarritua dago. Gregory Peck, Jean Simmons, Carroll Baker, Charlton Heston, Burl Ives, Charles Bickford eta Chuck Connors aktoreek antzeztu zuten.

Taldeko gizonezko aktore onenaren Oscar Saria (Burl Ives) irabazi zuen.

## Argumentua 
James McKay (Gregory Peck) itsasontsi kapitain erretiratua, AEBetako Ekialdetik Texasko lautada zabaletara Pat Terrill (Carroll Baker) neska gaztearekin ezkontzeko bidaiatu du, bertako Henry Terrill (Charles Bickford) lurjabe aberatsaren alaba dena. McKay, gizon lasai, ikasia eta ongi hezitua, eta bertako arrantxoko gizon oldarkor eta zakarren arteko talka ekidin ezina izango da. Steve Leech (Charlton Heston) kapatazari aurre egiteaz gain, bere emaztegaua bera ere haren jokaerarekin nahigabetua sentituko da. Bienbitartean, Paten aitak eta Hannassey sendiak eskualdeko aziendarentzako beharrezkoa den ur iturburuaren kontrolarengatik elkarren arteko borroka gupidagabeari ekingo diote.

## Aktoreak 
* Gregory Peck: James McKay
* Jean Simmons: Julie Maragon
* Carroll Baker: Patricia Terrill
* Charlton Heston: Steve Leech
* Burl Ives: Rufus Hannassey
* Charles Bickford: Henry Terrill maiorra
* Alfonso Bedoya: Ramón Gutierrez
* Chuck Connors: Buck Hannassey
* Chuck Hayward: Rafe Hannassey
* Buff Brady: Dude Hannassey
* Jim Burk: Blackie / Cracker Hannassey
* Dorothy Adams: Hannassey Woman
* Chuck Roberson: Terrill Cowboy
* Bob Morgan: Terrill Cowboy
* John McKee: Terrill Cowboy
* Peter Lawman: Terrill Cowboy

## Kanpo estekak 
* *The Big Country* filmaren iragarkia ikusgai. Youtube.com 
* IMDBko fitxa irakurgai
Omenaldia Picassori

***Omenaldia Picassori*** (baita ***Pablo Picassoren erretratua*** ere) 1912an Juan Gris margolari espianiarrak egindako olio ezaguna da. Pablo Picassok eta Georges Braquek egindakoak aparte egin zen lehenego margolan kubista hauxe izan zen. Gaur egun Art Institute of Chicagon ikus daiteke.
 
## Deskribapena 
Margolan hau Pablo Picasso hogeita hamaika urte zituenean egin zuen Juan Grisek. Bertan Picasso eserita agertzen da, eskuan paleta bat eutsiz. Konposaketan lur koloreko tonuak dira nagusi; tarteka, hala ere, beste kolore biziagoak ikusten dira: urdina, gorria, horia... Irudia nahiko simetrikoa eta ordenatua agertzen da, protagonistaren aurpegia ezagutu daiteke eta guztiz, esaterako Picassok oraindik ilea zuen; hau aurrerago kubismoko beste lanetan ez da posible izango. Kubismo honi analitikoa esaten zaio, ondorengoa, kaotikoa, bereizteko.

## Erreferentziak 
## Kanpo estekak 
* ːAlvaro Mazzinoren margolanari buruzko komentarioa.
* ːMargolanaren fitxa Art Institute of Chicagoren webgunean.
Orduz kanpoko bisita

***Orduz kanpoko bisita*** (gaztelaniaz, ***La visita inoportuna***) 1868an Eduardo Zamakois euskal margolariak eginiko margolan ezaguna da. Gaur egun Bilboko Arte Ederren Museoan ikus daiteke.

## Deskribapena 
Margolariak pasadizo bat hartu du lanaren oinarri gisa. Artista bere tailerrean dago lanean. Aulki luze baten gainean neska modeloa biluzik dago eta, une horretan, norbaitek atean deitu du. Margolaria atean dago, ezorduko bisita agurtzen; bitartean, neska, atera begira, izara batez tapatzen ari da; dena dela, bizkarrez, bere gorputz osoa ikus dezakegu. Atean, sartu nahian dagoen gizona, beltzez jantzita dago eta itxura serioa du, apaiz batena alegia.

Eszena guztiari ironia dario, txantxa bat izango balitz bezala. Margolan umoretsua dela esan dezakegu. Pariseko garaian egina, nahiz eta lan txikia izan, ospea lortu du umoreagatik eta, baita ere, neskaren biluztasunari esker.

Lehen esan dugunez, anekdota artistaren tailerrean gertatzen da, eta espazio hori zehaztasun handiz jasota dago. Modeloaren ondoan bionbo berde bat ikusten dugu eta haren atzean armairu handi bat. Hormetan hiru margolan sumatzen dira baina ez dira ondo ikusten. Atearen gainean aker baten burezurra dago. Lurrean marrazki batzuk sakabanatuta daude. Modeloaren ondoko horman eszena tresneriaren oso objektu desberdinak zamatzen diraː lantza bat, oihalak, estatua txiki bat, altzari bat...

Eszena erditik banatuta, ezkerrekoan margolaria eta bisitariaren arteko elkarrizketa dago; eskuinean, bestetik, modeloa eta tresneria. Margolanaren elementu nagusia modeloaren gorputza dela esan dezakegu. Bere gainean argia zentratzen da eta efektu hori indartzeko neska oihal hori baten gainean eserita dago. Kontrasteaz, ezkerreko eszena askoz ilunagoa da; dena dela, hor ere bi argi-foko deigarriak daudeː batak atearen kolore urdina eta artistaren aurpegia azpimarratzen ditu; bestea, atzeago irekita dagoen beste atetik datorren argia da.

Orokorrean, oso eszena konplexua margotu zuen Zamakoisek. Euskarriaren tamaina txikia kontuan izanda gezurra dirudi hainbeste elementu biltzeko ahalmena izana. Hori guztia dela eta, margolanak nahaspilaren sentipena helarazten du nagusiki.

## Erreferentziak 
## Kanpo estekak 
* : Bilboko Arte Ederren Museoaren margolanaren fitxa.
1961eko Nafarroako Bertsolari Txapelketa

**1961eko Nafarroako Bertsolari Txapelketa**  Nafarroako Bertsolari Txapelketaren 3. edizioa izan zen, Vianako Printzea Erakundeak antolaturik. 1961eko ekainaren 1 eta urriaren 29 bitartean ospatu zen. Bertan, 14 bertsolarik hartu zuten parte eta guztira 3 saio ospatu ziren, horietatik 2 finalaurreko eta finala. Finala urriaren 29an ospatu zen Etxarri Aranatzen.

Bautista Madariagak jantzi zuen txapela.

## Parte-hartzaileak 
### Bertsolariak 
* Anjel Aldaz
* Migel Arozamena
* Martin Azpiroz
* Jesus Basoarte
* Klemente Ezkurdia “Gorriti”
* Pedro Ibarra
* Felix Iriarte
* Manuel Iriarte
* Bautista Madariaga
* Andres Narbarte "Xalto"
* Martin Oreja
* Bautista Perurena
* Juan Perurena
* Migel Zabaleta

### Aurkezlea 
* Alfonso Irigoien

### Epaileak 
* Jose Agerre
* Antonio Arrue
* Aingeru Irigarai
* Alfonso Irigoien
* Pedro Diez de Ultzurrun
* Antonio Zavala

## Finala 
* Gainontzeko finalistak honako hauek izan ziren:
** Migel Arozamena
** Martin Azpiroz
** Manuel Iriarte
** Martin Oreja
** Juan Perurena
** Migel Zabaleta

## Erreferentziak 
## Kanpo estekak
1960ko Nafarroako Bertsolari Txapelketa

**1960ko Nafarroako Bertsolari Txapelketa**   Nafarroako Bertsolari Txapelketaren 2. edizioa izan zen, Vianako Printzea Erakundeak antolaturik. 1960ko ekainaren 26 eta irailaren 25 bitartean ospatu zen. Bertan, 22 bertsolarik hartu zuten parte eta guztira 3 saio ospatu ziren, horietatik 2 finalaurreko eta finala. Finala irailaren 25an ospatu zen Lesakan.

Andres Narbarte "Xalto"k jantzi zuen txapela.

## Parte-hartzaileak 
### Bertsolariak 
* Anjel Aldaz
* Pedro Arrastio
* Urbano Egozkue
* Klemente Ezkurdia “Gorriti”
* Frantzisko Goikoetxea
* Pedro Ibarra
* Ximon Ibarra "Zubikoa"
* Felix Iriarte
* Manuel Iriarte
* Moises Jaso
* Jose Anjel Linzoain
* Bautista Madariaga
* Markos Maritxalar
* Maurizio Mitxelena
* Jose Mari Mutuberria
* Andres Narbarte "Xalto"
* Moises Narbarte
* Pedro Narbarte
* Martin Oreja
* Bautista Perurena
* Juan Perurena
* Migel Rekalde

### Aurkezlea 
* Alfonso Irigoien

## Finala 
* Gainontzeko finalistak honako hauek izan ziren:
** Anjel Aldaz
** Felix Iriarte
** Manuel Iriarte
** Bautista Madariaga
** Jose Mari Mutuberria
** Bautista Perurena

Lehenbiziko bi sailkatuek Bertsolari Txapelketa Nagusirako txartela eskuratu zuten.

## Erreferentziak 
## Kanpo estekak
Whiplash (2014ko filma)

***Whiplash*** 2014ko Damien Chazelle estatubatuar zinema zuzendari eta gidoigileak zuzendu eta idatzitako drama film independiente bat da. Miles Teller, J. K. Simmons eta Paul Reiser aktoreek antzeztu zuten.

87. Oscar Sarien ekitaldian hiru sari irabazi zituen: Muntatze onenaren Oscar Saria (Tom Cross), Soinu onenaren Oscar Saria (Craig Mann, Ben Wilkins eta Thomas Curley) eta Taldeko gizonezko aktore onenaren Oscar Saria (J. K. Simmons). Egokitutako gidoi onenaren Oscar Saria (Damien Chazelle) eta Film onenaren Oscar Sariaren (Jason Blum, Helen Estabrook eta David Lancaster) izendapenak jaso zituen.

2014ko urtarrilaren 16an Sundanceko Zinemaldian estreinatu zen.

## Argumentua 
Andrew Neiman (Miles Teller) jazz bateriajole gazte eta bikaina New York hiriko Shaffer musika eskolan izen eman berri du. Bertan, Andrewk lehia bizia topatuko du, eta musikari izateko bere ametsak Terence Fletcher (J. K. Simmons) orkestra zuzendari perfekzionista eta neurriz gainekoaren tutoratzapean egongo dira, bere ikaslearengandik onena ateratzeko asmoz ezerren aurrean geldituko ez den irakaslea.

## Aktoreak 
* Miles Teller: Andrew Neiman
* J. K. Simmons: Terence Fletcher
* Paul Reiser: Jim Neiman
* Melissa Benoist: Nicole
* Austin Stowell: Ryan Connolly
* Nate Lang: Carl Tanner
* Chris Mulkey: Osaba Frank
* Damon Gupton: Kramer jauna
* Suanne Spoke: Izeba Tía Emma
* Jayson Blair: Travis
* Kofi Siriboe: Greg
* Kavita Patil: Sophie
* Michael Cohen: Overbrook Stagehand
* April Grace: Rachel Bornholdt
* Henry G. Sanders: Red Henderson

## Kanpo estekak 
* *Whilplash* filmaren iragarkia ikusgai. Youtube.com 
* IMDBko fitxa irakurgai
Raimundo Madrazo

**Raimundo de Madrazo y Garreta** (Erroma, Italia, 1841eko uztailaren 24a - Versalles, Frantzia, 1920ko irailaren 15a) Espainiako margolaria izan zen. Margolarien familiakoa zenː Federico Madrazoren semea, José Madrazoren biloba, haren koinatua Mariano Fortuny izan zen; anaia, azkenik, Ricardo Madrazo izan zen. Haren lanak errealismoaren barruan sailkatzen dira.

## Biografia 
Bere lehenengo urratsak margolari bezala familia barruan egin zituen, aita eta aitona irakasleak izanik. Sus primeros maestros fueron su padre y su abuelo. Madrilgo San Fernandoko Arte Ederren Errege Akademian ikasi zuen; han, beste irakasleen artean Carlos Luis de Ribera eta Carlos de Haes izan zituen. Madrilera joan zen bizitzera; aldi berean, 1860an joan zen Parisera non Léon Cogniet margolariaren dizipulu izan zen. Urte horretan egin zen Erakusketa Unibertsalean hartu zuen parte. Parisen Eugenia de Ochoa lehengusinarekin ezkondu zen eta han gelditu zen bizitzen. Zoritxarrez, Eugenia lehen semea jaio ondoren hil zen. Semea Federico Madrazo izan zen, "Cocó" ezizenez ezaguna. Parisen ospea ezagutu zuen eta 1889ko Parisko Erakusketa Unibertsalean lehen domina irabazi zuen; halaber, partehartze horren ondorioz, Ohorezko Legioa jaso zuen.

1869an Francisco de Goyaren tapizak egiteko kartoi batzuk eskuratu zituen, tartean *Perros y útiles de caza* izenburukoa. 1894an margolan horiek Pradoko Museoan laga zituen eta gaur egun hantxe ikus daitezke.

### Obra 
* *Retrato de su hermana Cecilia*
* *La carta*
* *Lección de música*
* *Retrato de familia*
* *La lectura*
* *Salida del baile de máscaras*
* *Aline Masson con mantilla blanca*
* *Retrato de Ramón de Errazu*
* *Retrato de la Sra. James Leigh Coleman*
* *Retrato de José Domingo Irureta Goyena*
* *Una gitana*
* *Aline Masson*
* *Escribiendo el diario*
* *Petit dejeuner*
* *Travesuras de la modelo*
* *El chocolate*
* *Después del baño*
* *Canal de Mancorbo*
* *Un barco naufragado*
* *Atrio de la Iglesia de San Ginés*

## Galeria 

File:Raimundo de Madrazo - Portrait of Federico de Madrazo Painting - Google Art Project.jpg|*Federico de Madrazo, aitaren erretratua margotzen*
File:Raimundo Madrazo - La Toilette.jpg| *La Toilette*
File:Raimondo Madrazo - Fond Memories.jpg|*Oroimenak*
File:Raimundo Madrazo - The Reluctant Mistress.jpg|*The Reluctant Mistress*
File:Raimundo Madrazo - La lectura.jpg|*Irakurketa*
File:Raimundo Madrazo - The Model Aline Masson with a White Mantilla.jpg|*Aline Massonren erretratua*

## Kanpo loturak 
* Raimundo Madrazo Art Renewal Centerren webgunean.
Energia pobrezia

**Energia pobrezia** zerbitzu modernoak eskura ez izatea da.

Munduko biztanleriaren bostenari eragiten dio. Mila 300 milioitik gora pertsonek ez dute argindarrik etxean, eta hiru miloi pertsonek energia tradizionala (egurra edo ikatza) erabiltzen dute berotzeko, kozinatzeko eta abarretarako. Saharaz hegoaldeko Afrika da gabezia horiek hein handienean pairatzen dituen eskualdea. Energia garbirik ez izatea oso arrisku larria da osasunerako: arnasa gaixotasunak eragiten ditu, eta urtean bi milioi pertsona hiltzen dira horren ondorioz. Bestalde, energiarik izan ezean, ezin da industria jarduera bultzatu, oinarrizko gizarte zerbitzurik eskaini, ospitale-arreta eta ur hornidura bermatu. Pobrezia mota honek oztopatu egiten du ekonomia eta gizartearen garapena.

Herrialde garatuetan ere badago energia pobrezia. Espainian, esate baterako, ematen da, non populazioaren % 10ak pairatzen duen arazo hori. Kasu horietan, familiek ezin dituzte bere oinarrizko premiak ase, hala nola, dutxatzea, ur garbia edukitzea, berogailuak piztuta edukitzea, eta abar.

Espezialistek esaten dute arazo hori konpontzeko guk jarrera aldatu behar dugula. Adibidez, energia aurreztea ona da ingurumenerako eta energia pobreziaren maila txikitzen laguntzen du. Halaber, energia berriztagarriak erabili ahal ditugu eta eraginkortasun energetikoa hobetu ahal dugu. Horrekin batera talde asko daude energia pobreziaren kontra, hala nola, Ingurumen Zientzien Elkarteak eta beste batzuko.

## Kanpo estekak
Family Business (filma)

***Family Business*** (euskaraz *Familia Negozioak*) 1989ko Sidney Lumet estatubatuar zinema zuzendariak zuzendutako drama-komedia film bat da. Gidoia Vincent Patrick gidoigile eta idazleak bere izenburu berdineko eleberrian oinarrituz idatzi zuen. Sean Connery, Dustin Hoffman, Matthew Broderick eta Rosanna DeSoto aktoreek antzeztu zuten.

## Argumentua 
McMullen familiako hiru belaunaldietako senideek, Jessie aitona (Sean Connery), Vito aita (Dustin Hoffman) eta Adam biloba (Matthew Broderick), behin betiko erretiroa ziurtatuko dien lapurreta perfektua burutzen saiatuko dira. Egitasmoa txartel bat sarrera elektroniko egokian txertatu, sartu, irten eta milioi dolarrak banatzea da: bortizkeriarik gabe, susmorik utzi gabe eta poliziarik gabe.

## Aktoreak 
* Sean Connery: Jessie McMullen
* Dustin Hoffman: Vito McMullen
* Matthew Broderick: Adam McMullen
* Rosanna DeSoto: Elaine McMullen (kredituetan Rosana DeSoto)
* Janet Carroll: Margie (Jessieren neskalaguna)
* Victoria Jackson as Christine (Adamen neskalaguna)
* Bill McCutcheon: Danny Doheny (tabernaria)
* Deborah Rush: Michele Dempsey (Adamen abokatua)
* B.D. Wong: Jimmy Chui (Adamen irakaslea)
* John Capodice: Tommy
* Luis Guzmán: Torres
* James Tolkan: Epailea
* Thomas A. Carlin: Neary
* Rex Everhart: Ray Garvey
* Tony DiBenedetto: Phil
* Ed Crowley: Charlie
* Aideen O'Kelly: Doheny alarguna

## Kanpo estekak 
* *Family Business* filmaren iragarkia ikusgai. youtube.com 
* IMDBko fitxa irakurgai
The Big Man

**The Big Man** (euskaraz *Gizon Handia*) 1990eko David Leland ingeles zinema zuzendariak zuzendutako drama film bat da. William McIlvanney idazlearen *izenburu berdineko eleberrian* oinarritua dago. Liam Neeson, Joanne Whalley eta Billy Connolly aktoreek antzeztu zuten. Soinu banda Ennio Morricone italiar musikagileak konposatu zuen.

## Argumentua 
Danny (Liam Neeson) hamabi urtez mehatzari izan ondoren langabezian topatu eta bere familia aurrera ateratzera derrigortua dagoen eskoziar boxeolari-ohia da. Orain, azkenean, diru erraza irabazteko aukera paregabea iritsi zaio: Matt Mason (Ian Bannen), Glasgow hiriko mafia buruzagiak, esku babseik gabeko legezkanpoko borroka bat antolatu du, eta Dannyri hartan borrokatzearen truk diru asko eskeini dio. Dannyren emaztea den Bethek (Joanne Whalley-Kilmer) albistearen berri izatean, bere sinismenen ondorioz senarra utziko du. Hortaz, jada galtzeko gutxi duela, Dannyk borrokatzea onartuko du, irabazitako diru horrekin familia eroso bizi eta bere emaztea berreskuratuko duen ideiaz.

## Aktoreak 
* Liam Neeson: Danny Scoular
* Joanne Whalley-Kilmer: Beth Scoular
* Billy Connolly: Frankie
* Ian Bannen: Matt Mason
* Hugh Grant: Gordon
* Kenny Ireland: Tony
* Juliet Cadzow: Margaret Mason

## Kanpo estekak 
* *The Big Man* filmaren iragarkia ikusgai. youtube.com 
* IMDBko fitxa irakurgai
The Great Waldo Pepper

***The Great Waldo Pepper*** (euskaraz *Waldo Pepper Handia*) 1975eko George Roy Hill estatubatuar zinema zuzendaru eta ekoizleak zuzendu eta ekoitzi eta William Goldman gidoilariarekin batera idatzitako drama film bat da. Robert Redford, Bo Svenson, Margot Kidder, Bo Brundin eta Susan Sarandon aktoreek antzeztu zuten. Soinu banda Henry Mancini musikagileak konposatu zuen.

## Argumentua 
1926. Lehen Mundu Gerrak (1914-1918) hegazkinlaritza modan jarri du, eta gerran borrokatutako hainbat pilotuk bizitza militarratik erretiroa hartu ostean bizimodua ikuskizunetan parte hartuz irabazten dute, ikuskizun hauek gero eta arriskutsuagoak dira, pilotuen artean dagoen lehia latzaren ondorioz. Waldo Pepper (Robert Redford) pilotu horietako bat da eta bere aire-akrobaziak gero eta arriskutsuagoak dira. Honek arazoak ekarriko dizkio, agintariek ikusleei hegazkinak garraiobide segurua direla konbentzitu nahi baidituzte, horrekin merkataritza hegazkilaritza bultzatu asmoz. Egoera honeta, Waldorentzat zinema bizimodua irabazten jarraitzeko ihesbide onena izango da.

## Aktoreak 
* Robert Redford: Waldo Pepper
* Bo Svenson: Axel Olsson
* Bo Brundin: Ernst Kessler
* Susan Sarandon: Mary Beth
* Geoffrey Lewis: Newt
* Edward Herrmann: Ezra Stiles
* Philip Bruns: Dillhoefer
* Roderick Cook: Werfel
* Kelly Jean Peters: Patsy
* Margot Kidder: Maude
* Scott Newman: Duke
* James S. Appleby: Ace
* Patrick W. Henderson Jr.: Scooter
* James Harell: nekazaria

## Kanpo estekak 
* *The Great Waldo* filmaren iragarkia ikusgai. Youtube.com 
* IMDBko fitxa irakurgai
Robert Jordan

**Robert Jordan**, jaiotze izenez **James Oliver Rigney, Jr.** (1948ko urriaren 17a, Charleston, Mendebaldeko Virginia &ndash; 2007ko irailaren 16, Charleston, Mendebaldeko Virginia) estatubatuar eleberrigile bat izan zen. Nagusiki *The Wheel of Time* ("Denboraren Gurpila") fantasiazko eleberri sailaren idazlea izateagatik ezaguna da. Robert E. Howard idazleak sortutako Conan Barbaroari buruzko eleberriak ere idatzi zituen.

## Idazlan hautatuak 
; 

;Conan Barbaroa

# *Conan the Invincible* (1982)
# *Conan the Defender* (1982)
# *Conan the Unconquered* (1983)
# *Conan the Triumphant* (1983)
# *Conan the Magnificent* (1984)
# *Conan the Destroyer* (1984)
# *Conan the Victorious* (1984)

## Kanpo loturak 
* Robert Jordan idazleari buruzko bloga
The Long Goodbye (filma)

***The Long Goodbye*** (euskaraz *Ez Adiorik*) 1973ko Robert Altman estatubatuar zinema zuzendariak zuzendutako detektibe thriller film bat da. 1952ko Raymond Chandler idazlaren *izenburu berdineko eleberrian* oinarritua dago. Elliott Gould, Sterling Hayden, Nina Van Pallandt, Jim Bouton eta Mark Rydell aktoreek antzeztu zuten.

Orduan erabat ezezaguna zen eta zuela gutxi AEBetara iritsitako Arnold Schwarzenegger gazte batek ere agerpen labur bat burutu zuen.

## Argumentua 
Udako gau batez, Terry Lennox (Jim Bouton) bere adiskidea den Philip Marlowe (Elliott Gould) detektibearen bulegora joan eta elkarrekin batera mexikar mugara denbora batez joateko proposamena egingo dio. Marlowek proposamena onartuko eta etxera itzultzean polizia topatuko du, bidai horri buruzko galdeketa eginez, baina Marlowek informazioa emateari uko egingo dio. Zoritxarrez eta errugabea izan arren, Marlowe detektibea Terryren emaztearen hilketan susmagarria izateagatik espetxeratuko dute, hain zuzen ere, emaztearen gorpua hil aretraino bortizki jipoitua agertu baita. Hiru egun ondoren eta bere aurkako inongo frogarik ez dutenez, aske utzi eta Terryk Mexikon bere buruaz beste egin duela jakingo du.

## Aktoreak 
* Elliott Gould: Philip Marlowe
* Nina van Pallandt: Eileen Wade
* Sterling Hayden: Roger Wade
* Mark Rydell: Marty Augustine
* Henry Gibson: Verringer doktorea
* David Arkin: Harry
* Jim Bouton: Terry Lennox
* Warren Berlinger: Morgan
* Jo Ann Brody: Jo Ann Eggenweiler
* Stephen Coit: Farmer detektibea
* Jack Knight: Mabel
* Pepe Callahan: Pepe
* Vincent Palmieri: Vince

* Pancho Córdova: Doktorea
* Enrique Lucero: Buruzagia
* Rutanya Alda: Rutanya Sweet
* Tammy Shaw: Dantzaria
* Jack Riley: Riley
* Ken Sansom: Malibu Colonyko zaindaria
* Jerry Jones: Green detektibea
* John S. Davies: Dayton detektibea
* Rodney Moss: Merkataritza-guneko langilea
* Sybil Scotford: Funts-ondasunen anderea
* Herb Kerns: Herbie
* Arnold Schwarzenegger: Augustinen morroi kankailua *(krediturik gabe)*
* David Carradine: Socrates *(krediturik gabe)*

## Eleberria 
* *Ez adiorik* (1948, Raymond Chandler)

## Erreferentziak 
## Kanpo estekak 
* *The Long Goodbye* filmaren iragarkia ikusgai. Youtube.com 
* IMDBko fitxa irakurgai
The Wheel of Time

***The Wheel of Time*** () Robert Jordan (1948-2007) idazleak sortu eta idatzi eta Brandon Sanderson idazleak jarraitu eta amaitutako fantasiazko eleberri sail bat da. Guztira hamalau eleberriz osatua dago.

## Saila 
# *New Spring* (2014, "Udaberri Berria")
# *The Eye of the World* (1990, "Munduaren Begia")
# *The Great Hunt* (1990, "Ehizaldi Handia")
# *The Dragon Reborn* (1991, "Herensuge Berpiztua")
# *The Shadow Rising* (1992, "Itzalgora")
# *The Fires of Heaven* (1993, "Zeruko Suak")
# *Lord of Chaos* (1994), "Kaosaren Jauna")
# *A Crown of Swords* (1996, "Ezpatadun Koroa")
# *The Path of Daggers* (1998, "Dagen Bidezidorra")
# ''Winter's Heart* (2000, "Negu Gorria")
# *Crossroads of Twilight* (2003, "Ilunabarraren Bidegurutzea")
# *Knife of Dreams* (2005, "Ametsen Aiztoa")
# *The Gathering Storm* (2009, "Ekaitza")
# *Towers of Midnight* (2010, "Gauerdiko Dorreak")
# *A Memory of Light'' (2013, "Argizko Oroimena")

## Kanpo estekak 
* Dragonmout, Denboraren Gurpilaren komunitatea 
* Neil Jordan, Tor Books 
* Brandon Sandersonren webgune ofiziala
Dialnet

**Dialnet**, Interneteko atari bat da Espainiako ekoizpen zientifikoa hedatzeko 2001ean sortu zena eta Humanitateetan eta Gizarte zientzietan espezializatua dago, nahiz eta Natur zinetziak eta zientzia zehatzei buruzko aldizkarien informazioa ere baditu. Bere datu-basea, sarbide askekoa, Errioxako Unibertsitateak sortu zuen aldizkaritegi digital bat da iberiar penintsulako eta Hispanoamerikako aldizkari zientifikoen aurkibideak biltzen dituena. Aldizkariak ez ezik, liburuak, monografiak, tesiak eta antzerako idazkiak ere jasotzen ditu. Idazki askoren testuak osorik irakurri daitezke.

Atari honetan Espainiako eta Hego Amerikako hainbat unibertsitatek lan egiten dute aldizkarien laburpenak sartuz. Era berean, baditu ere gaztelania ez diren beste hizkuntza batzuen idazkiak dituzten datu-baseak, besteak beste, euskarazko batzuk.

Datu-base bibliografiko eta testu osoko datu-basea konbinatzen ditu. Hau da: erreferntzia bibliografikoak esakintzen ditu, baina kasu askotan, testua osorik deskarga daitreke. 

Softwarea erreferentzia bibliografikoen kudeatzaile batzurekin konekta daiteke eta norberak erabiltzen duen kudeatzailera eraman erregistro baten datuak; adibidez, Refworksekin.

## Estatistikak eta zerbitzuak 
CSICen Zibermetria Laborategiaren sailkapenean, Dialnet Europako atarien lehenengoa da, eta munduko laugarrena.

## Erreferentziak 
## Kanpo-loturak 
* Dialneten webgunea
Prospero Colonna

**Prospero Colonna** edo **Prosper Colonna** (Civita Lavinia, 1452- Milan, 1523ko abenduaren 30a) italiar condottiero bat izan zen, Italiako Gerretan hainbat armaden zerbitzura jardun zuena. Horrela, bere ibilbidean Frantziako Erresuma, Aita Santuen Lurraldeak, Espainiako Inperioa eta Germaniako Erromatar Inperio Sakratuaren agindupean egon zen.
Little Women (1994ko filma)

***Little Women*** (euskaraz *Emakumetxoak*) 1994ko Gillian Armstrong australiar zinema zuzendariak zuzendutako drama film bat da. 1868ko Louisa May Alcott idazlearen izenburu berdineko eleberrian oinarritua dago, eta 1933ko George Cukor eta 1949ko Mervyn LeRoy zuzendariek zuzendutako izenburu berdineko filmeen berregokitzapena ere bada.

## Argumentua 
AEBetako Gerra Zibila (1861-1865). Bere senarra frontean borrokatzen dagoen bitartean, Marmee (Susan Sarandon) etxean bere lau alabekin batera biziko da, bere “emakumetxoak”: Jo (Winona Ryder), idazlea izan nahi duen neska odolberoa; Meg (Trini Alvarado), zintzo eta arduratsua; Beth (Claire Danes) makala eta Amy (Kirsten Dunst) erromantikoa. Urteak igaro hala, ahizpek beren oroimen maitatu eta mingarrienak elkarbanatuko dituzte, Marmee eta Izeba March (Samantha Mathis) norberaren independentzia, maitasuna eta familiak duen garrantziari buruz irakasten saiatuko direlarik.

## Aktoreak 
* Winona Ryder: Josephine 'Jo' March
* Susan Sarandon: Abigail 'Marmee' March
* Trini Alvarado: Margareth 'Meg' March
* Kirsten Dunst: Amy March gaztea
* Claire Danes: Elizabeth 'Beth' March
* Samantha Mathis: Amy March heldua
* Gabriel Byrne: Friedrich Bhaer
* Christian Bale: Théodore 'Laurie' Laurence
* Eric Stoltz: John Brooke

## Ikus gainera 
* *Little Women (1933ko filma)*
* *Little Women (1949ko filma)*
* *Little Women (2019ko filma)*

## Kanpo estekak 
* *Little Women* filmaren iragarkia ikusgai. Youtube.com 
* IMDBko fitxa irakurgai
Porraimos

[thumb|300px|Alemaniar tropak ijitoak inguratzen, [1940an]]
**Erromani genozidioa** edo **erromani holokaustoa**, normalki **Porraimos**, **Pharrajimos** edo **Porajmos** deitua (erromanieraz ; "moztea", "apurtzea", "suntsitzea") edo **Samudaripen** ("masa erailketa") Bigarren Mundu Gerran zehar Alemania Naziak erromani edo ijitoak masiboki eta sistematikoki erailtzeko egindako plana izan zen.

Adolf Hitlerren agindupean Nurenbergeko Legeen gehigarri bat sortu zen 1935eko azaroaren 26an ijitoak "arrazan oinarritutako estatuaren etsai" izendatuz, juduen kategoria bera. Hortik aurrera juduen eta ijitoen patuak antzeko bideak jarraitu zituen Europan. Kalkulu ezberdinen arabera 220.000tik 500.000 erromani hil zituzten naziek eta euren kolaboratzaileek, garai hartan Europan izan zitezkeen milioi bat ijitoen %25etik gora beti ere. Ian Hancocken arabera erailketa masiboaren zenbakia askoz altuagoa zen eta 1,5 milioi ijito erail zituzten.

1982an Mendebaldeko Alemaniak formalki onartu zuen Erromanien aurkako genozidioa izan zela. 2011an Poloniako Gobernuak genozidioa onartu eta abuztuaren 2an berau oroitzeko egun izendatu zuen.

## Kanpo estekak
Jean Pier Mendiburu

**Jean Pier Mendiburu Etxeberri** (Heleta, Nafarroa Beherea, 1948ko uztailaren 27a - 2022ko azaroaren 4) heletar bertsolaria zen. Bat-batekoan ez ezik, bertso-paperak idazten aritu zen eta hainbat sari irabazi zituen alor horretan.

1981ean eta 1984an Nafarroako Bertsolari Txapelketa irabazi zuen.

## Bizitza 
Eñaut Mendiburu eta Maria Etxeberriren semea zen. Lanbidez laboraria izan zen. Bertsotan hasi aurretik, antzerkigintzan ibilia zen.. Aiherrako Jacqueline Etxeberrirekin ezkondu zen 1972an, eta Mirentxu izeneko alaba ukan zuten.

## Txapelketak
* Nafarroako Bertsolari Txapelketa
** Txapelduna (2): 1981 eta 1984
** Txapeldunordea (2): 1982 eta 1991
** Finalista (10): 1980, 1983, 1985, 1986, 1987, 1988, 1989, 1993, 1994 eta 1996
* Bertsolari Txapelketa Nagusia
** Parte hartze (3): 1982, 1989 eta 1993

## Lanak 
Bertsolaritzaz:
* *Ene bertsuen feria : (bertsu-bilduma)* (Donostia: Auspoa argitaletxea, 2007)
* *Bertsutan ariz ikasten* (Kanbo: Bertsularien Lagunak, 1984)
Antzerkiaz:
* *Gure borda* (1969)

## Erreferentziak 
## Kanpo estekak 
* Jean Pier Mendiburu Euskal Kultur Erakundearen webgunean
* Jean Pierre Mendiboure *Mendiburu* Mintzoak Ipar Euskal Herriko ahozko memoria webgunean
Krull (filma)

***Krull*** 1983ko Peter Yates ingeles zinema zuzendariak zuzendutako zientzia-fikzio eta fantasiazko film bat da. Ken Marshall, Lysette Anthony, Freddie Jones eta Francesca Annis aktoreek antzeztu zuten.

## Argumentua 
Krull planetak *Piztia* munstruaren eta *Slayer* alien hiltzaileen gudaroste baten erasoa jasan du. Haiei aurre egiteko asmoz, ordu arte elkarren etsai ziren bi herrialdek batu eta haiei aurre egitea erabaki dute, Batasun hori Colwyn printzea (Ken Marshall) eta Lyssa printzesaren (Lysette Anthony) arteko ezontzarekin gauzatu da; baina ezkontza egunean, jauregia erasotua, printsesa bahitua eta Colwyn zauritu dute. Orduan, printzeak ezpata hegalari bat aurkitu eta harekin printsesa erreskatatu eta planeta mehatxu izugarri horretatik askatu behao du.

## Aktoreak 
* Ken Marshall: Colwyn
* Lysette Anthony: Lyssa
* Freddie Jones: Ynyr
* Françasca Annis: Belodun alarguna
* Alun Armstrong: Torquil
* David Battley: Ergo
* Bernard Bresslaw: Rell ziklopea
* Liam Neeson: Kegan
* John Welsh: Igarle Esmeralda
* Graham McGrath: Titch
* Bernard Archard: Eiri erregeag
* Robbie Coltrane: Rhun
* Belinda Mayne: Vella

## Kanpo estekak 
* *Krull* filmaren iragarkia ikusgai. Youtube.com 
* IMDBko fitxa irakurgai
Cultural y Deportiva Leonesa

[250px|thumb|[Estadio Municipal Reino de León|Reino de León estadioa.]]
[250px|thumb|[Pontevedra Club de Fútbol|Pontevedraren aurkako partida.]]
**Cultural y Deportiva Leonesa** Gaztela-Leongo futbol talde bat izan zen, 1923an León hirian sortua. Bitarte horretan, 12 denboralditan jokatu zuen Espainiako futbol ligako lehen mailan.

## Historia 
*Sociedad Cultural y Deportiva Leonesa* taldearen futbolaren atala 1922an sortu zen baina 1923 arte ez zen federatu. Aurrez baziren beste talde batzuk hirian, *La Victoria* eta *Gimnástica Leonesa* besteak beste. 1926an eskualdeko txapelduna izan zen eta bi igoera jarraian eginez 1927-28 denboraldian Bigarren Mailara igo zen, urtebeterako ordea. 1931ean taldea desegin zen.

1939an Gerra Zibila bukatua zela, agintariek futbol talde indartsua osatu nahi zuten eta *Sociedad Cultural y Deportiva Leonesa* birsortu zuten. Eskualde mailatik abiatu eta bi denboralditan Bigarren Mailara igo zen. Lehenengo urtean hirugarren postua eskuratu zuen eta Lehen mailara igotzear egon zen. Hurrengo urtean ordea Hirugarren Mailara itzuli zen.

1954-55 denboraldian Bigarren Mailako txapelduna izan zen eta Lehen mailara igo zen. Urte bakarrerako izan bazen ere zelaiak betekada handiak izan zituen. Lehen mailan jokatu duen denboraldi bakarra izan da.

1977tik aurrera Bigarren B mailan ibili da, urte banaka batzutan Hirugarren mailan aritzea ere tokatu zaio arren. 2011 urtean esate baterako bigarren B mailan 14. postuan gelditu zen baina jokalariei ordaindu ez izanagatik hirugarren mailara jeitsiarazia izan zen. Bi urte egin zituen beheko mailan eta berriz igozen. Ordutik bigarren B mailan aritu da.

2015eko uztailaren 10ean *Aspire Academy* izeneko Qatarren egoitza duen futbolarien akademia batek erosi zuen Cultural Leonesa. Agintari berriek espainiako Culturala harrobiko erreferentziazko taldea izatea dute helburu. 2016-17 denboraldian Errege Kopako 1/16-ak jokatu zituen Real Madrilen aurka. Ondoren 2.B mailako txapelduna izan zen eta mailaz igotzea lortu zuen, baina urtebete baino ez da bertan egon. 2019-20ko Errege Kopan Atlético Madril kanporatu zuen final 1/16etan eta Valentzia penalti jaurtiketatan nagusitu zitzaion final 1/8etan.

## Uniformea 
## Datuak 
2022-23 denboraldia barne:
* **Denboraldiak 1. mailan**: 1
* **Denboraldiak 2. mailan**: 15
* **Denboraldiak 2. B mailan**: 36
* **1. maila RFEF**: 2
* **2. maila RFEF**: 0
* **Denboraldiak 3. mailan**: 29
* **Ligako posturik onena**: 15.a Lehen mailan (1955-56)

### Azken urteetako ibilbidea 
## Palmaresa 
* Bigarren Maila (1): 1955
* Bigarren B Maila (2): 1999, 2017
* Hirugarren Maila (7): 1929, 1959, 1968, 1971, 1974, 1986, 1995

## Kanpo estekak 
*  Cultural Leonesaren webgune ofiziala
Angelusa

***Angelusa*** Jean F. Millet margolari frantsesaren oso margolan ospetsua da, 1857an eta 1859an artean egina. Lana errealismoan kokatzen da. Gaur egun Pariseko Orsay Museoan erakusten da. Margolana Estatu Batuetako Thomas Gold Appleton arte-bildumagilearen enkargua izan zen. Artelanak bertsio desberdinak ezagutu zituen gaur egun ospetsua egin dena izan arte. Izenburua ere aldatzen joan zen; lehendabizikoa *Pataten uzta eskertzeko otoitza* izan zen. Lehenengo urteetan ez zen oso baloratua izan.

## Deskribapena 
Lan honetan Millet margolariak nekazal inguruko eszena bat azaldu nahi izan zuen; bere obraren lehenengo garaian ohikoak izango dira horrelako gaiak. Urte horietan nekazarien mundua, langileenaren aurka, postiibotzak jotzen zen, mundu naturala, usteldu gabekoa. Mezu hori burgesiaren gustukoa zen, jakina. Egileak nekazari pobreak erakutsi nahi ditu, modu batez haien irudia goraipatuz.

Eszenan nekazari bikote bat ikusten dugu. Haien lanean geldiune bat egin dute angelusen otoitzak egiteko. Otoitz horrekin Mariari egiten zitzaion omenaldia eta egunero, eguerdian, egiten zen. Bikotea soro lainotsu eta ireki batean dago. Haien artean saski bat ikus daiteke eta atzean gurdi bat. Gizonaren eskuinean sardea ikusten da. Oso atzean kanpandorre bat ikus daiteke eta zeruan hegazti talde bat.

Protagonisten aurpegian iluntasunean gelditzen dira, horrela haien jarrerak eta debozioa azpimarratuz.

## Lehenengo bertsioa 
Hasieran lanaren gaia desberdina zen. Gaur egun saskia ikusten dugun tokian hildako haur bat ikusten zen. Nekazariak haren gurasoak ziren eta otoitza haren arimaren alde zen. Irudia inpakto handia sortu zuen ikusleen artean eta zentsuraren beldurrak Millet eraman zuen lanaren gaia aldatzera. Beste liburu batean, *Confesiones inconfesables*, durduzagarri eta sakona bezala definitu zuen.

## Erreferentziak 
## Kanpo estekak 
* ːOrsay Museoaren webguneko fitxa.
* ːMargolanari buruzko komentarioa.
Club Deportivo Alcoyano

250px|thumb|1945. urteko taldea, lehen mailan.
180px|thumb|2. mailako garaikurra.
**Club Deportivo Alcoyano** futbol talde alacantarra da, 1928an Alcoi hirian sortutakoa.

## Historia 
Alcoien bazen kirol talde garrantzitsu bat, **Sociedad Boxing Club Deportivo Alcoyano** eta honen futbol atalak talde indartusei partidak irabazi zizkien. 1928an futbol taldea banatzea erabaki eta *Club Deportivo Alcoyano* sortu zuten.

1942an Bigarren Mailara igotzea lortu zuen eta 1945ean txapeldun geldituta lehen mailara igo zen. Urtebeterako izan zen baina 1947an berriz ere Bigarren mailako txapeldun gelditu eta Lehen mailara itzuli zen. Bi denboraldi egin zituen goren mailan. Berriz ere urtebete bigarren mailan egin eta Lehen mailara igo zen, oraingoan ere urtebeterako.

1969tik aurrera bigarren B eta Hirugarren mailaren artean ibili da. 2011-12 denboraldia Bigarren mailan egin zuen. 2019an hirugarren mailara jaitsi zen baina hurrengo urtean txapeldun izan eta 2.B mailara itzuli zen. Igo berria izanik 2020-21 denboraldiko Kopa txapelketan Real Madril kanporatu zuen final 1/16etan.

## Datuak 
2024-25 barne:
* **Denboraldiak 1. mailan**: 4
* **Denboraldiak 2. mailan**: 12
* **Denboraldiak 2. B mailan**: 29
* **1. maila RFEF**: 4
* **2. maila RFEF**: 0
* **Denboraldiak 3. mailan**: 31
* **Ligako posturik onena**: 10.a Lehen mailan (1947-48)

### Azken denboraldiak 
## Irabazitako txapelketak 
* **Espainiako futbol ligako bigarren maila: 3**
1944-45, 1946-47, 1950-51
* **Espainiako futbol ligako bigarren B maila: 1**
2008-09 (III multzoa)
* **Afizionatuen Espainiako futbol txapelketa: 1**
1948

## Kanpo estekak 
*  Alcoyanoren webgune ofiziala
Club Atlético de Tetuán

**Club Atlético de Tetuán** futbol talde marokoarra izan zen, Marokoko Protektoratu Espainiarra zen garaikoa. Horregatik Espainiako futbol ligan jokatzen zuen.

## Historia 
1922an sortu zen. 1950-51 denboraldian Bigarren mailako txapelduna gelditu eta Lehen Mailan jokatu zuen. Urtebete baino ez zuen egin goren mailan.

1956an Maroko independentzia lortu zuen eta taldea desegin zen. Taldekide gehienek Zeutara egin zuten alde. Han Club Atlético de Ceuta sortu zuten eta honek hartu zuen Atlético Tetuánen tokia Bigarren mailan. Bestalde Tetuanen bertan Moghreb Atlético Tetuán taldea sortu zen, honek jaso zituen aurreoaren estadioa, kolorea eta zaletuak.

## Datuak 
* **Denboraldiak 1. mailan**: 1
* **Denboraldiak 2. mailan**: 6
* **Denboraldiak 3. mailan**: 5
* **Ligako posturik onena**: 16.a Lehen mailan (1951-52)

## Irabazitako txapelketak 
* Espainiako futbol ligako bigarren maila (1): 1950-51

## Ikus gainera 
* Moghreb Atlético Tetuán

## Kanpo estekak
Steel Magnolias

***Steel Magnolias*** (euskaraz *Altzairuzko Magnoliak*) 1989ko Herbert Ross estatubatuar zinema zuzendariak zuzendutako drama-komedia film bat da. 1987ko Robert Harling idazlearen *izenburu berdineko antzezlanean* oinarritua dago. Sally Field, Dolly Parton, Shirley MacLaine, Daryl Hannah, Olympia Dukakis, Julia Roberts, Tom Skerritt, Dylan McDermott, Kevin J. O'Connor eta Sam Shepard aktoreek antzeztu zuten.

Taldeko emakumezko aktore onenaren Oscar Sariaren (Julia Roberts) izendapena jaso zuen.

## Argumentua 
Louisianako Chinquapin udalerriko adin ezberdinetako emakumezko lagun talde bat osatzen duten kideen eguneroko bizitza agertzen da. Eguneroko bizitzan beren barne beldurrak eta itxaropenak agertzen dira: ziztatzaileak, ironikoak eta xaloak; baina betiere elkarren lagunak; Emakume talde honen drama ukitua duen egunerokotasuna islatzen da.

Annelle Depuy Desoto (Daryl Hannah) Beauty Parlor edertasun aretora iritsi da, aurrez bertako jabea den Tuvyk (Dolly Parton) kontratatua. Shelby (Julia Roberts) diabetikoa da eta ezkontzear dago. M'Lynn (Sally Field), Shelbyren ama denak, berau babesteko joera du, eta bere alaba haurdun gelditu dela jakitean haserretu egingo da, bere osasounarengatik kezkaktua baitago.

## Aktoreak 
* Sally Field: M'Lynn Eatenton
* Dolly Parton: Truvy Jones
* Shirley MacLaine Louisa "Ouiser" Boudreaux
* Daryl Hannah: Annelle Dupuy Desoto
* Olympia Dukakis: Clairee Belcher
* Julia Roberts: Shelby Eatenton Latcherie
* Tom Skerritt: Drum Eatenton
* Sam Shepard: Spud Jones
* Dylan McDermott: Jackson Latcherie
* Kevin J. O'Connor: Sammy Desoto
* Bill McCutcheon: Owen Jenkins
* Ann Wedgeworth: Aunt Fern
* Knowl Johnson: Tommy Eatenton
* Jonathan Ward: Jonathan Eatenton
* Ronald Young: Drew Marmillion, Claireeren anaia
* Bibi Besch: Belle Marmillion, dona de Drew
* Janine Turner: Nancy-Beth Marmillion, Drew eta Bellen alaba eta Claireeren hiloba
* James Wlcek: Marshall Marmillion, Drew eta Belleren semea eta Claireeren hiloba
* Tom Hodges: Louie Jones, Truvy eta Spuden semea

## Kanpo estekak 
* *Steel Magnolias* filmaren iragarkia ikusgai. Youtube.com 
* IMDBko fitxa irakurgai
El abuelo (1998ko filma)

***El abuelo*** (euskaraz *Aitona*) 1998ko José Luis Garci espainiar zinema zuzendari eta ekoizleak zuzendu eta ekoitzi eta Horacio Valcárcel gidoigilearekin batera idatzitako drama film bat da. Fernando Fernán Gómez, Rafael Alonso, Cayetana Guillén Cuervo, Agustín González, Cristina Cruz Mínguez, Alicia Rozas, Fernando Guillén, Francisco Algora, Emma Cohen, María Massip, Antonio Valero eta Francisco Piquer aktoreek antzeztu zuten.

1897ko Benito Pérez Galdós espainiar idazlearen *izen berdineko eleberriaren* zinemarako laugarren egokitzapena izan zen.

Ingelesa ez den hizkuntza batean egindako film onenaren Oscar Sariaren izendapena jaso zuen, baina Roberto Benignik zuzendu, idatzi eta antzeztutako *La vita è bella* ("Bizitza ederra da") filmak irabazi zuen.

## Argumentua 
Asturias, XIX. mendearen amaieraldera. On Rodrigo de Arista Potestad (Fernando Fernán-Gómez), Albriteko kondea, Jerusa eta Polángo jaunak, ohorea zen zer bazekiela uste zuen, Amerikatik, zehazkiago Perutik, indiano gisa eta jada zahartua, ia itsuturik eta dirurik gabe sorterrira itzuli zen arte. Bere etorreran sekretu mingotsa jakingo du: bere bi bilobetako bat, -Nelly eta Dolly (Cristina Cruz Mínguez eta *Alicia Rosas) - sasikoa da, alegia, bere familiako odol noblerik ez duela.

## Aktoreak 
* Fernando Fernán-Gómez - On Rodrigo, Count of Albrit
* Rafael Alonso - Pio Coronado
* Cayetana Guillén Cuervo - Lucrecia
* Agustín González - Senén
* Cristina Cruz Mínguez - Dolly
* Alicia Rosas - Nelly
* Fernando Guillén - Alkatea
* Francisco Algora - Apaiza
* Antonio Valero - Jaime

## Kanpo estekak 
* *El abuelo* filmaren iragarkia ikusgai. Youtube.com 
* IMDBko fitxa irakurgai
Zach Galifianakis

**Zachary Knight "Zach" Galifianakis** (Wilkesboro, Ipar Carolina, 1969ko urriaren 1a) estatubatuar zinema eta telebistako aktore, gidoigile eta umorista bat da.

Antzeztutako film nabarmenen artean honakoak daude: *The Hangover* (2009), *Due Date* (2010), *The Campaign* (2012), *Birdman* (2014), *Puss in Boots* (2011) eta *Masterminds* (2016).

## Filmografia 
### Zinema 
### Telebista 
### Music videos 
## Kanpo loturak 
* Webgune ofiziala 
* IMDBko fitxa irakurgai